Politika soziala - ORDIZIAKO UDALA - Results from #112\nKOLORE-TRUK MERKATU TXIKIA EGINGO DA LARUNBATEAN ZUHAIZTI ZENTRO SOZIALEAN\n2013 Abendua 12\nEtxetik eramandako objektuak trukatuko dituzte ekimenean parte hatzen dutenek\nEguberriak gertu daudela eta, datorren larunbatean, hilaren 14an, 16:00etan, Kolore-truk merkatu txikia egingo da Zuhaizti zentro sozialean, Ordizia Kolore ekimenaren barrruan. Ekintza hau, interesa duen edonori zuzendua dago. Norberak etxetik jada balio ez dion, baina egoera txukunean dagoen objektu bat eraman eta beste batenarekin trukatuko du. Ezer eramaten ez duenak musu truk jasoko du objektua.\nELIKAGAIAK BILTZEKO KANPAINA EGINGO DA HILAREN 14AN\n2013 Abendua 3\nOrdizian elkarteak eta Elikagaien Bankuak antolatu dute kanpaina, Ordiziako Udalaren laguntzarekin\nAbenduaren 14an elikagaiak biltzeko kanpaina egingo da Plaza Nagusian, 10:00etatik 20:00etara. 'Ordizian elikatuz' izeneko ekimena Ordizian elkarteak eta Elikagaien Bankuak antolatu dute Ordiziako Udalaren laguntzarekin. Arroza, pasta, lekak, azukrea eta kontserbak dira eraman beharreko elikagaiak, eta parte hartzaile guztiek laguntzaile izan direla adieraziko duen txartel bat jasoko dute. Ordizian elkarteko zenbait saltokitan %5eko deskontua lortuko dute erosketak egiterakoan txartel hori trukatzen dutenek.\n‘ONGI ETORRI ORDIZIARA!’ INFORMAZIO SAIOAK, ETORKINEN INTEGRAZIOA HELBURU\nAurten, berritasun modura, saioetan parte hartzen dutenek Ordiziako kultur eta kirol elkarteak bertatik bertara ezagutzeko aukera izango dute\nOrdiziara bizitzera etortzen direnei bizi diren tokia ezagutzera ematea da eta harreman berriak sortzea da Ordiziako Udaleko Aniztasun eta Migrazio sailak antolatutako Ongi Etorri Ordiziara! informazio saioen helburua. Saioen hirugarren edizioa da aurtengoa, eta urriaren 28tik abenduaren 18ra egingo dira, astelehen eta asteazkenetan, 10:00etatik 12:00etara, Barrena kultur etxean. Denera 42 orduko saioak izango dira, eta bukaeran udalak sinatutako ziurtagiri bat emango zaie parte hartzaileei.\nHAMASEI ELKARTEK HARTUKO DUTE PARTE ORDIZIAKO III. BOLUNTARIO FERIAN, URRIAREN 19AN\nTalde horien lana sustatu eta gizarteratzea da ekimenaren helburua, eta elkarteek haien esperientziak elkar trukatzea\nDatorren larunbatean, urriak 19, Ordiziako III. Boluntario feria egingo da Plaza Nagusian eta haren inguruetan. Elkarteek egiten duten lana ezagutzera ematea eta herritarrak boluntario izatearen garrantziaz jabetzea dira feriaren helburu nagusiak. Hirugarren ekitaldi honetan 16 elkarte bilduko dira. Goizez (11:00-14:00) eta arratsaldez (17:00-19:00) egongo da irekita feria, eta erakusmahaiez gain, tailerrak, simulazioak eta animazio ekintzak ere zango dira.


Iraila 2015 – Bolintxi\nHilabetea: Iraila 2015\nIrakurketa kluba eta beirateak ikusteko bisita. Dagoeneko plazarik ez\n30 Iraila, 2015 Utzi iruzkina\nHala Newsletterren nola EL BOLINTXI aldizkarian iragarri dugun bezala, urrian bi jarduera izango dira\n2015-2016 haurrentzako irakurketa sustatzeko kanpaina\n30 Iraila, 2015 1 urria, 2015 Utzi iruzkina\nHaurrentzako irakurketa sustatzeko kanpaina ipuinaren orduan datzan SULSaren ohiko ekintzetako bat da eta txikien artean oso arrakasta handia izan ohi du. Irakurtzen jarraitu →\nGaldetu: liburutegiek erantzungo dute. Googlek ez baitaki dena.\nInternet bidezko galderak eta informazio eskaerei erantzuna emateko eskarmentua duen zerbitzua da, Autonomia Erkidegoetako liburutegi publiko batzuek, elkarlanean, ematen dutena. Irakurtzen jarraitu →\nRicardo Iñurria. Margolaria\nRicardo Iñurria santurtziarra gehienbat eskultore gisa ezagutzen dugun arren, margolari garrantzitsua ere izan zen. Irakurtzen jarraitu →\nKing Kong-ek ere JI “iberiarra” du\nEz genukeen inoiz pentsatuko Calavera irlan bizi zen gorila erraldoiak, zenbait film, telebista-serie, komiki, bideo-joko eta 1933an “King Kong” filmaren protagonista izandakoak, Irakurtzen jarraitu →\nKomikiak formatu digitalean irakurtzen\nGero eta ohikoagoa da formatu digitalean irakurtzea eta komikien kasuan, gero eta errazagoa ere bai, PC, smartphone edo tableta eta Irakurtzen jarraitu →\nIpuin interaktiboen 20 App onenak\nEducación 3.0 aldizkari digitalaren iraileko artikuluetako batean ipuin interaktiboen 20 App onenen zerrenda agertu da Irakurtzen jarraitu →\nHileroko ipuina Bolintxin (YouTube)\n30 Iraila, 2015 30 urria, 2015 Utzi iruzkina\nBazen behin… hiru seme-alaba zuen errotaria. Hildakoan, errotari gizajoak seme-alabei honakoa utzi zien: errota, astoa eta katua. Laster egin zuten banaketa. Seme nagusiak Irakurtzen jarraitu →\nSanturtzi Munduko Literatura-Atlasan\n30 Iraila, 2015 30 Iraila, 2015 Utzi iruzkina\nAurtengo apirilean Lucas de Leydenek artikulu interesgarri bat argitaratu zuen “Revista sobre las artes del libro” aldizkarian. Bertan Irakurtzen jarraitu →\n“Rodeados de serpientes”: Mi dulce geisha taldearen lehen diskoa\nLortu egin dute. Mi dulce geisha taldeak lehenengo diskoa argitaratu du. Hainbat urte eman dute lanean, makina bat kontzertu eskaini eta batez ere, aurrera jarraitzeko ilusio handia izan dute. Irakurtzen jarraitu →\nBidaiariak Santurtzin (II)\n30 Iraila, 2015 4 azaroa, 2019 Utzi iruzkina\nItsasadarraren barra Juan Mañéren ikuspuntutik\nArestian aipatu bezala Juan Mañé Flaquer, karlismotik gertu zegoen kazetari katalana, lau euskal probintzietan zehar ibili zen 1876an, foruak ezeztatu zirenean. Bidaia horretatik sortu zen Irakurtzen jarraitu →\nGure irudia: Iñurriaren Sardina-saltzailea\n30 Iraila, 2015 17 otsaila, 2020 Utzi iruzkina\nRicardo Iñurriak beti hartu zuen bere burua eskultoretzat eta horrelaxe aurkezten zuen bere burua. Irakurtzen jarraitu →\n“Santurtzitik Bilbora” 1908ko bertsioa (I)\n30 Iraila, 2015 23 martxoa, 2016 Utzi iruzkina\nGutxi izango dira gure herria eta bide batez, Bilbo hiria ere, mapan kokatzen duten kantaren lerro entzutetsuak ezagutzen ez dituztenak. Are ezezagunagoak dira Irakurtzen jarraitu →


Wikiloc - ibilbideak Pirinioetako zeharkaldia (2013ko uda) - Gavarnie, Midi-Pyrénées (France)- GPS track\nsenderismo (Ibilbide senderismo en Frantzia → Erdialdeko Pirinioak → Gavarnie )\nPirinioetako zeharkaldia (2013ko uda)\nKoldo Eizmendi Eskubide guztiak gordeak\nBisitak 1153, kokapena 4\nSallen De Gallegotik irtenda, "Aguas limpias" erreka parean beti, Respumosora heldu ginen lehen egunean. Bertan akanpatu eta gaua pasa ostean,Balaitous tontorrerantz abiatu ginen izarrak gainean genituela. Kordada bi osatu ostean, Latoureko "brecha" igo eta azkenik tontorra zapaldu genuen. Jaitsiera luze samarra egin zen, rapellak zirela eta, baina halere, bazkalordurako heldu ginen kanpalekura. Hurrengo egunean, kanpalekua desegin eta Gran Facha aldera egin genuen. Motxilak mendiaren lepoan utzi eta gero, tontorrera igo ginen, handik hurrengo egunetan saiatuko genuen Vignemale ikusi ahal izan genuelarik. Geroxeago, motxilak berriro ere hartu eta Wallon bailarara jaitsi ginen, bazkaldu, kanpalekua montatzeko eta erlaxatzeko prest. Hurrengo egunean, ez genuen tontorrik zapaldu, hots, "trabesia" eguna izan zela esan daiteke (Walloneko bailaratik Outlettsera). Outletessen, berriro ere akanpatu eta arratsaldea Vignemale kontenplatzen zein etzanda egoten pasa genuen. Hurrengo goizean, prestatu ostean, Outletessi agur esan eta Baysellance aldera egin genuen,2600 metrotan lo egin ostean, Vignemale mendia saiatzeko asmotan. Hara heldu baino zertxobait lehenago baina, Petit Vignemale igotzeko aukera izan genuen. Baysellancen "lo" egin ostean (euriak ez zuen lo egiteko aukera askorik utzi, goizean(?) goiz altxatu (goizaldeko 4retan), eta lehen eguna izango balitz bezala indarrak zein animoak topera genituela Vignemaleko tontorrera iritsi ginen goizeko 9ak aldera. Handik, ordea jaitsiera luze bat geratzen zen, ia ia Gavarnieraino zihoana alegia. Herri frantsesetik 6bat kmtara akanpatu genuen,eta inoiz ez bezala lo egin ostean, Gavarniera jaitsi ginen jainkoen gosaria hartzera.\nAzken egunean lo egin genuen tokia\nHirugarren egunean hemen nonbait egin genuen lo.\nGran Facharara igotzeko lepoa\nHemen nonbait egin genuen lo lehenengo bi gauetan.\nIrteera, Sarrako Enbalsean.\nKaixo, zure lagunak ibilbide interesgarri hau topatu du Pirinioetako zeharkaldia (2013ko uda) https://eu.wikiloc.com/ibilbide-senderismo/pirinioetako-zeharkaldia-2013ko-uda-5290747 Ondo izan, Wikiloc - Rutas del Mundo\nHice esta ruta con Koldo Eizmendi\nPide a Koldo Eizmendi que te añada como compañero en esta ruta\nSigue a Koldo Eizmendi y descubre nuevas rutas


Streamingaren garaiak: Twitchen inguruko gogoeta – HarituLab\n2020-12-04Artikuluabideojokoak, digitalizazioa, gazteak, streaing, twitchby Gonbidatuak(e)ko Egile\nKalera irten eta edonori Amazon zer den galdetuko bagenio, ziurrenik online denda bat dela esango liguke. Baina hori bakarrik al da? Ba erantzuna ezetz da, Amazon hori baino askoz gehiago baita. Negozioaren atal bat baino ez da online salmenten plataforma, hau erraldoia izanik ere. Nolanahi ere, Amazonek bestelako negozio lerroak ere baditu, esate baterako, zerbitzarien alokairua (Interneten % 35 inguru honen zerbitzariek osatzen dutela kalkulatzen da) edo artikulu honetan landuko dugun Twitch plataforma.\nTwitch bideo streaming plataforma multinazionalarena dela ez da sekretua, Amazonen logoa hartan aurkituko ez badugu ere. Azken hori agerian geratu zen online dendako bezeroei abantailak eskaintzen hasi ziren unean. Horren ezaguna ez dena da Twitch ez dela Amazonek sortutako produktu bat eta 970 milio dolarren truke erosi zuela 2014. urtean. Gainera, esaten denez, Googlek erosi nahi zuen, baina azken momentuan Jeff Bezosen konpainiak aurrea hartu zion.\nZergatik ote horrenbesteko interesa Twitch erosteko? Atzera egin behar dugu interes hori nondik datorren ulertzeko.\n2007. urtean Californiako enpresa gazte batek Justin.tv izeneko webgunea jarri zuen martxan. Sortzaileetako batek 24 orduz soinean zeraman kameraren streaminga ikusi zitekeen bertan, eta txat bidez berarekin hitz egiteko aukera ematen zuen. Garai hartan oso kontzeptu berritzailea zen eta arrakasta handia izan zuen. Pixkanaka sortzaile gehiago batu ziren plataformara eta horien artean bideo-jokoetan aritzen zirenek izan zuten arrakastarik handiena. Horrela, 2011n plataforma zatitu eta horientzat espezifikoa zen Twitch.tv sortu zuten.\n2011.urtean 35 milioi ikusle zituen hilero eta 2013.erako 43 milioira igo zen. Gainera, batezbesteko bisualizazio-denbora ikusleko ordu eta erdikoa zen egunero. Tartean, zenbait fondok inbertsio handiak egiten zituzten. 2014. urtean, AEBetan Interneteko trafiko gehien sortzen zuen laugarren web ataria izatera iritsi zen. Hori horrela izanik, multinazional handiek plataforma erosteko asmoa azaldu zuten eta lehen esan dugun bezala, Amazonek eskuratu zuen 970 milioi dolarren truke.\nGaur egun, otsaileko datuei erreparatzen badiegu, 3 milioi streamer, 14 milioi bisitari egunero, eta 1.4 milioi erabiltzaile izaten ditu plataformak aldi berean. Zalantzarik gabe arrakasta handia du zerbitzuak, baina zein da negozio eredua? Nola lortzen dute errentagarria izatea?\nEnpresa estatubatuarrak, jakina, ez du bere irabazien xehetasunik ematen, baina esan dezakegu gutxienez bi diru-iturri nagusi dituela: harpidetzak eta iragarkiak.\nHarpidetzari dagokionez, Twitchek bi mota eskaintzen ditu: alde batetik, Prime harpidetza (hilean 4 euro ordaintzen da) Amazoneko gainerako zerbitzuekin lotuta dagoena, eta bestetik, Twitch Turbo izenekoa (hilean, 9 euro). Lehenengoak Twitchen abantaila bisualak eskaintzen ditu, eta bigarrenak, horretaz gain, iragarkiak kentzea eta bideoak 14 egunetan gorde beharrean 60 egunez gordetzeko aukera. Enpresak ez du harpidedun kopuruaren daturik eman.\nErabiltzaileek sortzaile espezifikoetara ere harpidetzeko aukera dute, hilean 5 eta 25 euro artean ordainduta. Diru-sarrera hori, oro har, erdi eta erdi banatzen da sortzailearen eta plataformaren artean. Horretaz gain, streamingetan ikusleek cheerak (diruz ordaindutako ‘animoak’) bidaltzeko aukera daukate, hor ere plataforma kopuru osoaren % 50rekin gutxi gorabehera geratzen delarik.\nHarpidetzak alde batera utzita, badirudi diru-sarrerarik handiena iragarkien bidez lortzen dela. Azken finean, ‘doakoa bada, zu zara produktua’ esaldi ezagunak dioen bezala, multinazional handiek ez dute ezer oparitzen. Twitchen iragartzaileentzako orrialdean sartzen bagara, besteak beste, ondorengoak irakurri ditzakegu: «Influencerren marketinean oinarritutako behin betiko plataforma», «%70k diru ekarpenak egiten dituzte», «%64k beraiek gomendatutako produktuak erosten dituzte». Nahiko argi uzten dute zer (edo hobeto esanda ‘nor’) den produktua, ezta?\nPlataformaren defendatzaileek esaten dute, beste batzuek ez bezala (YouTube kasu), Twitchek ez duela edukia gomendatzeko algoritmorik erabiltzen. Hau da, bakoitzak nahi duena ikusten duela, enpresak horretan eraginik izan gabe. Eta hori beharbada egia da edukiei dagokienez, baina ez iragarkien kasuan. Twichen algoritmoek oso ondo neurtzen dute audientzia, ondoren marketin kanpainak ahalik eta eraginkorrenak izatea lortzeko. Horrek esan nahi du etengabe egin eta ikusten dugunari buruzko datuak biltzen dituztela iragarki horiek saltzeko.\nPlataforma honen beste akats larri bat da ez dituela hizkuntza gutxituak kontuan hartzen. Azken finean, mundu mailako plataforma batez ari gara, eta logikoena litzateke munduko hizkuntza guztiekiko errespetua adieraztea, txikiak nahiz handiak izan. Gauzak horrela, Twich ez dugu euskaraz aurkituko. Euskaratzea errentagarria ez denez, ez du ez euskara, ez munduko gainerako hizkuntzak behar bezala babesteko sentsibilitaterik.\nEgia da plataforma bera hizkuntza gutxitan eskaintzen badu ere, bideoen iragazkietan hizkuntza gehiago aurkituko ditugula. Alabaina, zerrenda horretara gehitzeko nahiko estrategia maltzurra jarraitzen du. Zuzenean edozein hizkuntza aukeratzeko funtzionalitatea garatu beharrean (teknikoki ez duena zertan oso zaila izan), hizkuntza bakoitzari banan-banan bozka bilketa bat egiteko eskatzen dio. Horrela, han eta hemen doako marketin kanpainak lortzen ditu, beren hizkuntza plataforman ikusi nahi dutenei esker.\nTwitch perfektua ez den heinean, zein dira alternatibak? Sillicon Valleyko gainerako enpresen bideo plataforma guztiek arazo berdinak edo antzekoak dituzte, eta beraz, ezin ditugu alternatibatzat jo. Benetan erabiltzaileon interesak defendatuko dituen plataformak software librekoa eta deszentralizatua izan behar duela defendatzen dugu batzuek. Dena den, gaur gaurkoz ez daukagu horrelako aukera askorik, eta zintzoak izan nahi badugu, esan behar dugu daudenak heldugabe daudela oraindik.\nBaina horrek ez du esan nahi etsi behar dugunik. Peertuberen garapenak esate baterako indar handia hartu du azken urtean, eta badirudi laster Twitchen eta bestelakoen alternatiba erreala bihurtuko dela. Streaminga orain dela gutxi garatu dute, baina oraindik denbora errealeko txat sistema falta zaie. Proiektua gertutik jarraitu beharko dugu.\nEgilea // Bingen Galartza Iparragirre (Game Erauntsia)


Oilasko kurruskaria - - Tolosaldeko ataria\nAintzane Artola 2020-05-19 14:39\nOilaskoa prestatzeko modu berezia ekarri digu gaurkoan Aintzane Artolak.\nLabea berotzen jarriko dugu, 200 gradutan. Bitartean, oilasko bular edo izterrak aukeratu duguna- tiratan moztuko dugu. Zatiek behatz baten itxura hartu beharko dute. Eta momentuz, erreserbatu egingo ditugu.\nIrina eta arrautza irabiatua prestatu beharko ditugu jarraian. Oilasko zatitxoak beraz arrautza-irinetik pasako ditugu.\nNatxoen poltsa irekiko dugu eta poltsan bertan behatzekin zanpantzen joango gara. Hau da, birrintzen joango dira. Berdin dio nola gelditzen diren -handiak zein txikiak-. Hurrengo pausoan natxoei espezieak gehituko dizkiogu -gure gustuaren arabera-. Adibidez, estragoia, zilantroa, tomiloa... pikantea gustatuz gero, kaiena hautsa gehitu ahal diogu; baita, aneta, perrexila, baratxuri hautsa eta baita piper hautsa ere. Honekin guztiarekin, nahasketa bat lortuko dugu: natxoak eta espezieak.\nOilasko zatitxoak hartuko ditugu, irinetik pasako ditugu, ondoren arrautzatik eta ondoren natxoen poltsan sartuko ditugu. Ondo-ondo nahastu, poltsari apurtxo bat eragin eta pegatu egingo dira. Natxoek beraz, ukitu kurruskaria gehituko diote gure oilaskoari.\nOndoren, oilasko zatitxoak banan-banan labeko erretiluan jarriko ditugu. Zatiak bata bestearekin ez ukitzea komeni da, bestela bata bestearekin pegatzen joango dira. Jarraian labera sartuko ditugu. 200 gradutan 10-15 minutuz mantenduko ditugu.\nBitartean saltsa prestatuko dugu. Limoi zukua egin, baratxuria zuritu eta irabiagailuan sartuko dugu. Baratxuria txikituta dugula, limoi zukua eta yogurra botako dugu baita gatz puntu bat ere eta dena irabiatuko dugu. Saltsa honi aneta oso ondo dagokio, puntutxo bat gehitu ahal diogu beraz.\nEta oilaskoa saltsan bustita, prest dugu jateko!\n- Oilasko bular erdia edo izterra, pertsonako.\n- Natxo poltsa bat.\n- Arrautza bat.\n- Espezie ezberdinak (Adib. estragoia, zilantroa, piper hautsa, perrexila, baratxuri hautsa, oreganoa, kaiena...).\n- Greziar yogurra.\n- Baratxuri bat.\n- Limoi erdi baten zukua.


Familien hipoteka-zorrak errekor berria du, nahiz eta hazten jarraitzen duen. | Consumer\nFamilien hipoteka-zorrak errekor berria du, nahiz eta hazten jarraitzen duen.\nFamiliek beren errenta gordin erabilgarriaren %37,1 beren etxea ordaintzeko erabili zuten urteko lehen hiruhilekoan\nEspainiako familien hipoteka-zorra 657.189 milioi eurokoa izan zen urteko lehen hiruhilekoan. Zifra errekorra da, nahiz eta %11,2ko hazkunde-erritmoa – azken bost urteetako txikiena – 2006an hasitako dezelerazio-bideari eutsi.\nEspainiako Bankuak atzo argitaratutako datuen arabera, martxora arte erregistratutako hipoteka-zorraren urtetik urterako igoera otsailean baino 1,2 puntu portzentual txikiagoa izan zen (%12,4) eta 2007ko martxoan baino 7,4 puntu txikiagoa (%18,6).\nHala ere, termino absolutuetan, familiek etxebizitza bat erosteagatik zuten zorra errekor berri bat izan zen, ondoz ondoko hamaikagarren hilabetean 600.000 milioi eurotik gorakoa izan ondoren; hau da, 2003ko epe berean zenbatutakoaren bikoitza baino gehiago, orduan 300.000 milioi eurokoa baitzen.\nFamilien zorpetzearen hazkunde-erritmoa moteltzea bat dator etxeetako prezioen desazelerazioarekin. Hala, etxebizitza librea %3,8 garestitu zen 2008ko lehen hiruhilekoan, metro koadro bakoitzeko 2.101,4 eurokoa baitzen, azken hamarkadako mailarik baxuena, Etxebizitza Ministerioaren arabera.\nHala ere, familiek oraindik ere etxebizitza ordaintzeko erabili behar dituzte diru-sarrera gehienak. Eskura ditugun azken datuen arabera (2007koak), etxebizitzen erosketa finantzatzeko familiek egiten duten ahalegina errenta gordin erabilgarriaren %46,2koa da, 2006ko ekitaldiaren amaieran baino 3,5 puntu gehiago, serie historiko osoko zifrarik altuena.\nEtxebizitza librea %3,8 garestitu zen 2008ko lehen hiruhilekoan, metro karratuko 2.101,4 eurokoa baitzen azken hamarkadako mailarik baxuena.\nPFEZren bidez etxebizitza erosteagatiko kenkariak deskontatuta (%15, oro har, eta gehienez ere 9.015 euro urtean), familiek errenta gordin erabilgarriaren %37,1 erabili zuten 2008ko lehen hiruhilekoan etxea erosteko; 2007ko lehen hiruhilekoan, berriz, %34,8.\nKontsumorako kredituak, berriz, %8,9 hazi ziren martxora arte, aurreko hilean baino ehuneko 1,5 puntu gutxiago, eta 2007ko hilabete berean baino 8,5 puntu gutxiago, 228.342 milioi euroko saldoarekin.\nHipoteka-zorra eta kontsumorako kredituak gehituz gero, familien zorpetze osoa 887.426 milioi eurokoa izan zen lehen hiruhilekoan, 2007ko epe berean baino %10,6 handiagoa.\nFamiliaren Zorpetzeari buruzko Legea\nBestalde, eta etxeko ekonomia askok dituzten zailtasunen aurrean, jabetza-erregistratzaileek lege berezi bat proposatu zioten atzo Gobernuari, familiaren kaudimengabezia aztertzeko.\nErregistro-Zuzenbideko Nazioarteko XVI. Kongresuaren inaugurazioan, José María Alfín Espainiako Erregistratzaileen Elkargoko dekanordeak beharrezkotzat jo zuen lehenbailehen Familia Zorpetzearen Legea aldarrikatzea. Arau horrek “bigarren aukera bat” emango zien zor gehiegi dituzten partikularrei, eta Luis Fernández del Pozo Merkataritza Zuzenbideko erregistratzaile eta katedradunak adierazi zuen.\nEgungo Lege Konkurtsalak 66 familia hartu ditu aurten, duela urtebete baino %230 gehiago, eta ez dago pentsatuta etxeko arazoetarako, erregistratzaileen arabera.\nDel Pozok gogora ekarri zuen Europar Batasunean “gai hau jorratzeko gomendioak badaudela, bai eta hori aurreikusten duten herrialdeak ere”. Ildo horretatik, esan zuen “milioika ingeles eta alemanek familiaren kaudimengabezia dute”, beren herrialdeek berariazko legeria baitute horrelako kasuetarako.\nErregistratzaileen arabera, gaur egungo Konkurtso Legea ez dago pentsatuta etxeko arazoetarako, aurten 66 familia hartu baitira, duela urtebete baino %230 gehiago. Konponbide gisa, lauzpabost urteko epea eman dakieke beti fede onez zailtasun ekonomikoak dituzten pertsonei.\n“Fede oneko zorduna bada, kita eta itxaronaldia dituen plan bat presta daiteke bigarren aukera bat emateko”, azaldu zuen Erregistratzaileen Elkargoko dekanordeak, eta gogorarazi zuen egungo krisi ekonomikoa kreditu-krisiaren ondorio dela, bankuek “modu bortitzean mugatu” baitute.\nfamiliak hipoteka-zor hiruhileko millones de euros-eu nuevo récord-eu


Altzako bide-seinaleak jarri zituena asesinatzeko gogoa\nLuistxo Fernandez 2010/05/31 10:28\nDonostiako auzorik apartatuenetako da Altza. Ekialdera geratzen da. Bertara iristeko mendebalderagotik, A-8 autopistatik edo bariante esaten dioten horretatik irten behar duzu, Donostia amaitzen den inguruan. Errepide konexioak berritu egin dira inguru horretan duela ez asko, pasabide eta zubi berriekin. Ba, hara zoazela, topatuko duzu seinale bat eskumatara, hiru auzo-izenekin:\nArgazkiak.org | Altzarako bidean, lehen seinalea © cc-by-sa: Luistxo.F\nOndo. Hortik behar du beraz. Baina, aurreraxego, bidea bitan zatikatzen da, eskuin-ezker, eta han dago bigarren seinalea.\nArgazkiak.org | Altzarako bidean, bigarren seinalea © cc-by-sa: Luistxo.F\nWTF!!!! Eta Altza? Nondik da Altzara?! Benetan, joan beharra tokatu zitzaidan lehen bi aldietan seinaleak planifikatu dituen idiota hilko nukeeen!!!! Azkenean ikasi dut, Herrerarako bidea jarraitu behar da.\nOharra: argazkiak kopilotuak egin zituen. Gidariak bi eskuak bolantean zeramatzan.